Nový liek na vysoký tlak môže spôsobiť ružové bodky na tele
Dobrý deň, predpísali mi nový liek na vysoký tlak a to Valtricom 5mg. Užila som ho 3 dni a teraz som si na tele všimla ružové bodky. Okrem toho mi pribudol liek Zyllt. Môže to byť z toho? Ďakujem za odpoveď.
Dobrý deň,
ďakujeme za Vašu otázku.
Medzi časté (môžu postihovať menej ako 1 z 10 osôb) vedľajšie účinky lieku Valtricom boli hlásené svrbivé vyrážky a iné typy vyrážok. Taktiež, pri lieku Zyllt boli hlásené alergické prejavy na koži a vyrážky. Najčastejším vedľajším účinkom, ktorý sa udáva v súvislosti s podaním Zylltu je krvácanie. Krvácanie sa môže objaviť ako modriny, podliatiny (nezvyčajné krvácanie alebo podliatiny pod kožou). Je potrebné, aby ste čím skôr upovedomili o tejto skutočnosti predpisujúceho lekára, ktorý následne zváži ďalší postup liečby.
Prajem všetko dobré.
S pozdravom
Mgr. Emma Halás Haluščíková